TAASTATUD TERVIKLIKKUS
Tere tulemast vaatama sarja "Taastatud terviklikkus".
Sarja neljas osas räägime sõltuvustest ja nendest paranemisest
terapeudi, pastori ja kirjaniku Seppo Jokinen'iga.
Täna räägime sõltuvuse juurtest ja taustast.
Tere tulemast, Seppo!
Tänan, tänan!
Läheme kohe asja tuumani.
Seppo, miks uimastid, porno, mängurlus ja isegi sotsiaalmeedia
haaravad meid, inimesi?
Minu arvates täidavad need tühimikku, mis on igas inimeses.
Sellele tühimikule on mitmeid selgitusi,
aga minu arvates on see
inimese baasturvalisuse vajaduste täitmata jätmine elus.
Lapsel on palju vajadusi.
Väike laps ei räägi nendest vajadustest,
vaid ta oletab, et vanemad, kasvatajad ja hoidjad teavad neid
ning nad rahuldavad need, kui ta nutab.
Laps oskab väikeeas ainult nutuga näidata,
et ta vajab midagi.
Kui lapsel jääb palju vajadusi rahuldamata, siis tuleb tühjus.
Kõige tähtsaim baasvajadus - armastatud olemine jääb rahuldamata.
Mitte armastamise vajadus, vaid armastuse saamise vajadus.
Kui see jääb täitmata,
siis sellest lähtubki minu arvates inimese suurim sisemine tühjus.
Millised on tüüpilised sõltuvused,
mida oled terapeudina oma töös tihti kohanud?
Olen kokku puutunud mitmega:
sõltuvused alkoholist, uimastitest ja ravimitest
on olnud 40. aasta jooksul kõige sagedasemad.
Töötasin Turus 10 aastat terapeudina.
Seejärel kriminaalhooldeasutuses juhataja
ja ka Uimastitest Vabanemise Liidu juhatajana.
Neis kõigis nägin kõikvõimalikke vahendeid:
liim, alkohol, uimastid ja muud.
Neile on lisaks tulnud palju pornosõltuvust
ning samuti internetisõltuvus.
Ka sõltuvus seksist.
Mistahes asjadest sõltuvused.
Mul on ka olnud mängusõltlastest kliente.
Valik on kirju asjadest, mis täidavad seda tühimikku.
Pikk nimekiri.
Kas on ka erinevusi selles,
millistest ainetest sõltuvad mehed enim
ja millistest naised?
Kas sõltuvustel on soolisi erinevusi?
Mingitel teatud sõltuvustel?
70% mu klientidest on olnud naised.
Ma oletan, et meestel on tugevaim sõltuvus seksist.
Millest see tuleneb?
Usun, et selle põhjuseks on see,
et mehed on loodud seksuaalselt aktiivseteks
ja Jumala tahte kohaselt tärkab meeste aktiivsus naise kaudu
ehk mees reageerib naise reaktsioonidele.
Mees on tavaliselt alati aktiivne
ja kui ta baasvajadused on rahuldamata,
siis ta võibki jääda kinni mõnda muusse hea tunde kogemusse
Ehk tal on vaja kogeda ka seksi headust.
Kõik sõltuvused on sellised, et need annavad tasu.
Selle tulemuseks on heaolutunne.
Mis on sõltuvuse valupunktid naiste puhul?
Joovastavate ainete puhul on naised sõltuvad veini tipsutamisest,
mida tehakse igapäevaselt
ja mistõttu ollakse pidevalt veidi auru all.
Samas pole nad otseselt purjus.
Purju joomine tuleb mängu siis,
kui alkoholism hakkab juba maad võtma.
Ja siis võivad need naised muutuda purjus olles
vägagi rasketeks ja keerulisteks.
See on üks selline sõltuvus.
Pean ütlema, et enamus naisi on eelnevalt olnud ohvrid.
Nad püüavad kontrollida teise osapoole -
oma abikaasa või lapse sõltuvuskäitumist.
Naiste puhul on väga levinud kaassõltuvus
ja internetisõltuvus.
Mõnel on ka seksisõltuvus.
Naistel on ka palju sõltuvusi uimastitest.
Olen tihti kohanud neid, kellel on olnud uimastisõltuvus.
Küsin interneti- ja kaassõltuvuse kohta.
Millal saab öelda, et ollakse interneti- või kaassõltuvuses?
See töötab iseenda vastu.
Mul on hetkel teraapias
või õigemini jätkuvatel vestlustel käiv noor inimene,
kes on endiselt ülikoolis õppimas,
aga kellel on internetisõltuvus.
Ta ei suuda minna loenguid kuulama,
vaid ta on palju internetis.
Sellega on vähesel määral seotud ka porno.
Kõik sõltuvused võib liigitada sõltuvusteks siis,
kui need töötavad oma huvide ja heaolu vastu.
Nii töö, edukuse, paarisuhete kui ka pere huvide vastu.
Ehk need võtavad ja röövivad liiga palju aega ja inimest ennast.
Kas oled märganud,
et mingi kindel vanuserühm on enim haaratud teatud sõltuvustest
või mingi kindel tüüp või teatud omadustega inimesed?
Kui rääkida alkoholisõltuvusest,
siis minu sugupõlv ja veel järgnevad - nii 60-aastased,
on sageli alkohoolikud.
40- ja 50-aastastel on sageli alkoholi ja ravimisõltuvus.
Kui vaadata alla kolmekümneseid, siis neil on sageli vaid uimastisõltuvus
kus kasutatakse eritüüpi uimasteid.
Seega sugupõlviti on toimunud muutus.
Olen märganud,
et alkoholisõltuvust üksi on kergem ravida,
kui alkoholisõltuvust koos ravimi- või uimastisõltuvusega.
Kas sõltuvuste puhul on ka seos
inimtüüpide või iseloomuomaduste vahel?
Olen oma raamatutes öelnud,
et kui lapsel on lähisuhtes pikemaajalise stressi mõjutus -
jutt on kuudest või aastatest,
siis käivitub ellujäämismehhanism - trotsimine ja protest.
Laps võitleb autoriteedi vastu, et jääda nö ellu.
Teiseks viisiks on alistumine ja sooritamine.
Lapsed jäävad kinni selle lõigu algus- või lõpp-punkti,
samas kui normaalsed inimesed liiguvad sealt edasi,
vahel järgi andes, vahel protestides.
Lapsed aga jäävad sinna kinni
ja neil kujuneb välja kas alistuv-kõike sooritav isiksustüüp
või trotsiv-protestiv isiksustüüp.
Trotsijad on sageli alkohoolikutest mehed.
Kuid ka nö "head inimesed", kes pole õppinud ei-ütlemist.
Need on need veini tipsutajad.
Nad ei julge korraga palju juua,
kuid samas saavad kätte selle rahulolutunde,
olles väikese auru all.
Kuid sellestki kasvab välja alkoholism
ja samas maksa kahjustused,
nagu tavapärastest nädalalõpu joomistest,
mida Soomes palju harrastatakse.
Lisaks joomised paaril õhtul nädala sees.
Kui see toimub pidevalt, siis seegi on alkoholism.
Kas neil sõltuvustel on oma juured või mingi korduv muster?
Kui mõelda näiteks inimesele, kes proovib esimest korda alkoholi,
siis vaevalt et ta mõtleb, et temast alkohoolik saab.
Nii alkoholi- kui uimastisõltuvuste,
kui ka pornosõltuvuse taustaks
võib olla halb enesetunne,
kõrvale jäetuse või tühjuse tunne, mis on inimese sees,
nii et inimene otsib sellele rahuldust.
Jätkuva halva enesetunde, ahistuse või masenduse korral,
kui leidub aine, mis tervikuna või osaliselt eemaldab selle tunde,
kasutatakse seda koheselt.
Siis juhtub nii, et inimene kogeb seda suurepärase asjana ja soovib lisa.
Ühtlasi aga võitleb ta oma sotsiaalse arusaamise-,
õpetuse- ja koolitusega -
nende teadmiste- ja oskustega, mida ta on saanud.
Ta püüab kasutada seda üht või teistmoodi kui ravimina,
aga see "ravim" haarab tavaliselt meelevalla.
Nagu seda juhtub kõigi sõltuvuste puhul,
kuhu alla läheb ka töö.
See võtab võimust ja nõuab kõik.
Tulin just rongiga Helsingisse
ja kuulsin, kuidas üks mees rääkis telefoniga,
et tal on nii kiire.
Arved vaja maksta, seda ja teist vaja teha,
kui vaid leiaks lisaaega kuskilt.
Mõtlesin, et kui oleksin tahtnud teda aidata,
siis oleksin talle öelnud, et võta nüüd puhkus,
muidu saabub läbipõlemine.
Aga see ei puutunud minusse ja ta oleks võinud haavuda.
Ma ei öelnud midagi,
vaid saatsin vaikse abipalve taeva poole,
et Issand aitaks,
et mees ei hävitaks end läbipõlemise ja ületöö tõttu.
Mis on läbipõlemise esmased tunnusmärgid?
Kristlikus telekanalis saan öelda, et üks esimesi märke on seotud
Jumala poolt ilmutuse ja kutsumuse kogemisega;
visiooni saamisega selle kohta, mida peaks tegema.
Esmalt on ind ja soov teha tööd
nagu sa soovid toimetada siin TV7's
ja mina soovin aidata inimesi.
Seejärel aga tulevad kahtlused: "Kas see ilmutus on ikka Jumalalt?"
Tulevad kahtlused
ja seejärel mõtted, et see arvatavasti polegi.
Hakkad eitama nii oma reaalset kui vaimset reaalsust.
Selles etapis peaksid häirekellad hakkama lööma.
See ei ole enam lihtsalt vaimne väsimus,
vaid asi on psüühikas.
Psüühiline väsimus on ravitav.
Vaim, mille Jumal on meisse pannud,
on minu arust terviklik.
Psüühika aga mõjutab me vaimugi väga palju,
Tõeliselt haige hing muudab ka oma vaimu nõrgaks.
Neid juhtumeid on palju psühhiaatriahaiglates.
Küll aga pole Jumal see, kes kellegi pea sassi ajab
või kellestki hullu teeb.
Selles olen ma täiesti kindel.
Kui aga ei mõisteta, et inimene on nii vaim, hing kui ka ihu
ja et kui hing on katkine ja haige,
siis see peegeldub ka vaimus ja füüsilises olemuses.
Kui aga hing vajab remonti või on üldse omadega õhtal.
on sellel sügavad, pikaajalised tagajärjed.
Kuid lähme nüüd sinu enda loo juurde.
Sa oled olnud 30. aastat kaine.
Oled sa leidnud need põhjused, miks sinust sai kord alkohoolik?
Olen. Selgeimad ja tugevaimad põhjused on need,
et olen sündinud sõjaajal või kohe, kui sõda lõppes -
1945. aasta juulis.
Minu elu algus ulatub sõjaaega.
Mu isa oli sõjas 5. aastat ehk kuni lõpuni.
Ema aga püüdis minust vabaneda illegaalse abordi teel Turu linnas.
Minu tollal 6,5-aastane õde mõistis seda.
See abort ei õnnestunud.
Ma sündisin ja kui isa tuli sõjast,
siis isa püüdis mind mitmeid kordi mu kolmel esimesel eluaastal tappa.
Ema rääkis alles hiljem,
kuidas ta pääses aknast või uksest põgenema,
mina beebina tema süles.
Isa arvates olid sa abieluväline laps.
Isa oli saanud kirja:
"Kas tead oma naise hooramisest saksa sõduritega?"
Kiri oli anonüümne.
Ema oli nn Väikeses Berliinis,
mis oli sakslaste garnison meie kodu lähedal Turus.
Ema töötas seal haiglas.
Nii et, isale saadeti selline kiri.
Kui siis ema kirjutas talle oma lapseootusest -
olen seda kirja ka näinud,
siis isalt saabus vastus, et tema ei ole selle lapse isa.
Olen terapeudina õppinud ja tean,
et kõik kogemused ka enne sündi jäävad meie tunde- ja kehamällu.
Teadmiste mälu algab nii 2-3-aastaselt,
kui laps tajub äkki, et ta on erinev ja et ta ei ole enam osa emast.
Seejärel hakkavad ükshaaval moodustuma
teadmiste mälestused - üksikute mälestustena.
Aga keha mäletab kõike.
Minu sümptomiteks oli see,
et tundsin juba väikesest peale hirmu
ja mulle tundub, et selle taga on see,
et ma ei suutnud näha, mis mind hirmutas ja ahistas.
Sinust sai alkohoolik täiskasvanueas.
Kuidas suhtusid su lähedased sinu alkoholi probleemi?
Kas keegi neist võttis selle ka üldse jutuks või mitte?
Tookord veel mitte, kuna olin selline viisakas jooja
ega põhjustanud sellega oma lähedastele suurt palju peavalu.
Kui olin juba abielus ja omadega valmis,
olles ka sõjaväes ära käinud,
ka siis veel jõin üsna viisakalt.
Nii et, see olukord halvenes tasahilju,
omades samas väga tugevat mõju.
Kui nüüd mõelda vaimulikult,
siis Jumala Püha Vaim on vägev Vaim
ja saatan on kopeerinud spiritus forte ehk tugeva vaimu.
Alguses on neil samasugune mõju - mõlemad toovad heaolutunde.
Kuid saatana koopia on mõeldud
vaid inimese hävitamiseks ja tapmiseks.
See loob tugeva sõltuvuse.
Jumala Püha Vaimu puudutus on aga tervendav.
Ma jäin sellesse kohe esimesest korrast alates kinni.
Tundemuutus oli nii suur,
et mulle tundus, et olen võimeline tegema, mida iganes.
Sinnamaani olin aina olnud rusutud ja masenduses.
Kui vaatad oma elule tagasi,
kas seda sõltuvust oleks saanud ka ära hoida?
Et kui mingid asjad oleks olnud teisiti, siis seda poleks ehk juhtunudki.
Enda poolt vaadates ei oleks olnud võimalik vältida.
See tõmme oli nii tugev.
Kirikuõpetajana ma muidugi teadsin, et ma ei tohi tarvitada alkoholi.
Või kui üldse, siis seda võib tarvitada mõõdukalt
nagu Piibel ütleb.
Teisalt soovitab Paulus Timoteosel kasutada vähest veini kõhu tarvis.
Seal räägitakse veini kasutamisest
ja et alkoholi tarbimisel on hävitavad tagajärjed.
Ma teadsin seda kõike,
aga me sõltuvustel on nii tugev mõju me tundemaailmale,
et see tunne võidab ära mõistuse hääle.
See heaolutunne oli nii veenev,
et kogu mõistuse teadmine hajus.
Ka seetõttu, et see leevendustunne oli nii suur.
Oled juba rääkinud ja viidanud mitmele Piibli kirjakohale.
Kuidas räägib Piibel sõltuvustest?
Millised on sõltuvuse juured Piibli toodud õpetuse järgi?
Seda peab vaatama nii Vanast kui ka Uuest Testamendist.
Olen palju lugenud näiteks Saamueli raamatu algust,
kus räägitakse Saamueli vanematest -
isast Elkanast
ja emast, kelle nime ma praegu ei mäleta.
Isal oli kaks naist - Hanna ja see teine naine.
Sellel teisel naisel olid lapsed, aga Hannal ei olnud.
See teine naine, kellel olid lapsed,
kiusas Hannat pidevalt selle pärast, et tal ei olnud lapsi,
kuni Hanna langes masendusse.
Tol aja süüdistati ainult naist selles, kui lapsi polnud.
Mees ei olnud süüdi, ainult naine.
Hanna oli nii rusutud, et ta läks nuttes templisse palvetama
ja ta tegi Jumalaga lepingu:
"Kui annad mulle poeglapse..." - ehk siis tal oli poja soov,
"....siis annan ta peale rinnast võõrutamist Sinule."
Jumal vastas talle lapse andmisega.
Selline on üks sõltuvuse taustadest.
Kui peres on pidevalt kiusamist
ja see viib inimese lootusetusse seisu,
siis hakatakse otsima lohutust.
Hanna otsis seda õigest kohast - templist ja palvest.
Ja Jumal vastas talle.
Antud olukorras oli Elkana, ta mees, see, kes oli pime.
Ta ei märganud, kuidas üks ta naine kiusas teist ta naist.
Ta ei näinud seda õelust ega valu.
Tihti on peres nii, et üks lastest ei tunne end aktsepteerituna.
Või et teda ei väärtustata
ja teda kiusatakse nii kodus kui koolis.
Kui ta nüüd leiab alkoholi või uimastid,
siis suure tõenäosusega lähevad need ka käiku.
Oleme puudutanud sõltuvuste tausta.
Millisest lootusrikkast vaatenurgast soovid siin saate lõpus veel rääkida?
Millistest Jumala võimalustest?
Sa juba viitasid palve tähtsusele.
Mul ei olegi muid vahendeid inimeste aitamiseks
kui vestlus ja palve.
Vahel olen pidanud ka tunnete intensiivkursuseid,
kus võib oma tunded kõik välja lasta.
Ma usun palvesse
ja kindlasti usun ma Jumalasse, kelle poole ma palvetan.
Ja Jeesusesse, kes on mu Päästja.
Palves on vaja loota Jumala hinnangule,
et Tema teab, mil viisil Ta vastab.
See on aegajalt raske,
kui näiteks palvetad ja peale palvet pole kohest vastust.
Olen tervenemisrühmades,
kus tervenejatega saab arutleda erinevate teemadel,
tajunud, et kui keegi ütleb:
"Minagi palusin pohmas peaga, aga miski ei aidanud,"
siis järgmine kord räägib ta sellest,
et ta on juba 7. aastat olnud kaine.
Ehk siis, inimene arvab,
et kui Jumal ei aita kohe ega vasta selliselt nagu ta palub,
siis abi ei tulnudki.
Jumal aga paigaldab samal ajal klotse.
Abi paludes organiseerib Jumal nii, et anda sulle abi
ja et sa oleksid ka valmis seda vastu võtma.
Mõnikord vastab Ta ka ime kaudu.
Nädal tagasi, esmaspäeval, palvelas loengut andes,
tuli 50-60-aastane ema mulle rääkima,
et olin mõned kuud tagasi palvetanud ta kasulapse eest.
Mäletan küll seda tüdrukut, kes tuli eestpalvele.
Tüdruk vaatas mulle otsa ja ma küsisin, mida ta tahab?
Ta soovis uimastitest vabaneda.
Palvetasin lühidalt
ja nüüd tuli ta kasuema ütlema, et tüdruk on vaba
ja elab ja on õnnelik.
Palve tulemusel oli ta neist pääsenud.
- Imeline!
Jaa, see oli võrratu tagasiside.
Imeline näide ka sellest, mida Jumal võib teha,
kui kõik inimlikud vahendid enam ei toimi.
Nägin ta valu ja sain ainult palvetada ta eest.
Meil on nüüd hea võimalus kasutada just seda sama tööriista
ehk siis palun sind, Seppo, siin saate lõpus ja kaamerate ees
palvetada meie saate vaatajate eest, kasutades meie käes olevat relva.
Palun.
Püha Jumal, armas taevane Isa!
Me pöördume Su poole siit TV7 stuudiost
koos Heini, kaamerameeste ja režissööriga
Jeesuse nimel.
Sa tead neid masenduses noori,
kes on juba kasutanud uimastavaid aineid,
aga kellel pole veel suurt sõltuvust välja kujunenud.
Ma palun, et Sa jagaksid neile seda armastust,
vanemlikkust, mõistmist,
isalikkust, emalikkust ja kõike, mida nad enim vajavad.
Jeesus, palun murra katki see tee kohe alguses,
et nad ei käiks seda valulist teed 10-15 aastat
ega 20 aastat ega elu lõpuni.
Jeesuse nimes ja veres murra katki need ahelad
ja vabasta need inimesed.
Palun seda Sinu nimel Isa, Poeg ja Püha Vaim. Aamen.
Oled just vaadanud saadet "Taastatud terviklikkus".
Kui saade sind puudutas, võid toetada selle tootmist,
helistades Eestis 900 1777 (kõne hind 7 eur)
või tehes pangaülekande, leides me andmed www.tv7.ee
Täname toetuse eest!
Tõlge: Merle Sibola